User:GRMK.LOKESH KUMAR/sandbox

வரலாற்றில் மறைக்கப்பட்ட ஒரு விடுதலை வீரனின் வாழ்க்கை வரலாறு...

LUCKYLOK_OFFICIAL

மாவீரன் அழகுமுத்துக்கோன்

(Maveeran Alagumuthu Kone, 1710–1759)

கட்டாலங்குளம் சீமையின் அரசராக இருந்தவர். மன்னர் வீர அழகுமுத்துக்கோனுக்கு ஜெகவீரராமபாண்டிய எட்டப்பன்  என்கிற எட்டயபுரம் மன்னர் சிறந்த நண்பராக விளங்கினார். இந்தியாவின் முதல் விடுதலை போர்  1857 என்று அறியப்படுகிறது. ஆனால், அதற்கு முன்பே இந்தியாவின் பல இடங்களில் போர் நடந்துள்ளது. அதில் முதன்மையானவர் மன்னர் வீர அழகுமுத்துக்கோன். 1759 ல் அழகுமுத்து கோன் நடத்திய போர் தான் வெள்ளையர் அரசை எதிர்த்து நடைபெற்ற இந்தியாவின் முதல் விடுதலைப் போராகும்.

LUCKYLOK_OFFICIAL

பிறப்பு. 1710 கட்டாலங்குளம்,                                                                             தூத்துக்குடி, தமிழ்நாடு

இறப்பு. 1759  நடுக்காட்டூர்,                                                                                தூத்துக்குடி, தமிழ்நாடு

தேசியம். தமிழர்

பணி. விடுதலைப் போராட்ட வீரர் அறியப்படுவது பிரித்தானிய கிழக்கிந்திய கம்பெனிக்கு எதிரானவர்.

பிறப்பு

சின்னஅழகுமுத்துக்கோன் 1729-1755

*   தந்தை மன்னர் அழகுமுத்துக்கோன். (அழகுமுத்து               இவர்களின் குடும்பப்பெயர் பல தலைமுறைக்கு                    முன்பிருந்து தற்போதுவரை இப்பெயர் உள்ளது)

*   1725-ம் ஆண்டு கட்டாலங்குளம் மன்னராக முடி சூட்டி              கொண்டார்.

*     இவருக்கும் ராணி அழகுமுத்தம்மாளுக்கும் 1728-ம்               ஆண்டு நமது விடுதலை வீரர் வீர                                                  அழகுமுத்துக்கோன் பிறந்தார்.

*     1729-ம் ஆண்டு தம்பி சின்னஅழகுமுத்துக்கோன்                     பிறந்தார்.

*       1750 -ல் தந்தை மன்னர் அழகுமுத்துக்கோன்                            அனுமந்தகுடி போரில் வீர மரணம் அடைந்தார்.

*       தந்தை இறந்த அதே ஆண்டு 1750-ல்                                         வீரஅழகுமுத்துக்கோன் தன்னுடைய 22-ம் வயதில். மன்னராக முடி சூட்டி கொண்டார்.

வரலாறு

பிரிட்டிஷ் பேரரசுக்கு எதிரான முதல் யுத்தம்-                            கட்டாலங்குளம் வீரன் அழகுமுத்துகோன்

மறைக்கப்பட்ட வீரன் வரலாறு.

மதுரையில் கி.பி.14-ம் நூற்றாண்டு தொடங்கியது நாயக்கர்கள் ஆட்சிக் காலம். மதுரை, திருச்சிராப்பள்ளியை தலைநகராக கொண்டு நாயக்க மன்னர்கள் ஆட்சி செய்தனர். கி.பி. 1731 முதல் கி.பி. 1739 வரை மதுரையை ஆண்டவர் மன்னர் விஜயரங்க சொக்கநாத நாயக்கரின் மனைவி மீனாட்சி. கர்நாடகா நவாப்புகள் அல்லது ஆற்காடு நவாப்புகளுடனான அம்மையநாயக்கனூர் யுத்தத்தில் மதுரை அரசி மீனாட்சி தோல்வியைத் தழுவியதால் கைது செய்யப்படுகிறார். பின்னர் மதுரை மீனாட்சி தம்முடைய வாழ்வை முடித்துக் கொள்ள நாயக்கர்களின் பல நூறு ஆண்டுகால ஆட்சி முடிவுக்கு வருகிறது.

நாயக்கர்கள் ஆட்சிக் காலத்தில் தமிழ்நாடு பாளையங்களாகப் பிரிக்கப்பட்டிருந்தன. அப்படியான பாளையங்களில் தென் தமிழ்நாட்டில் எட்டயபுரம், பாஞ்சாலங்குறிச்சி, கட்டாலங்குளம், நெற்கட்டும்சேவல் என பல இருந்தன. ஆற்காடு நவாபுகள், பாளையக்காரர்களிடம் கப்பம் வசூலிக்க ஆங்கிலேயர் படைகளை பயன்படுத்தி வந்த காலம் அது. கி.பி. 1755 ஆம் ஆண்டு.. அப்போது ஆங்கிலேயர் தளபதி கர்னல் ஹரான், பாளையக்காரர்களிடம் ஆற்காடு நவாப்புக்காக வரிவசூல் செய்ய பெரும்படையுடன் புறப்பட்டார். மதுரையில் ஆட்சிப் பொறுப்பில் இருந்த மியானா கப்பம் கட்ட மறுத்தார். அதனால் அவரை கைது செய்ய முதலில் கிளம்புகிறது ஹரான் படை. இந்த படையின் தளபதியாக இருந்தது கான்சாகிப். ஆம் சாட்சாத் அதே யூசுப் கான் எனப்படுகிற மருதநாயகம்தான்.(இதே மருதநாயகம் பின்னாளில் ஆங்கிலேயரை எதிர்த்து தூக்குமேடையை முத்தமிட்டது தனி வரலாறு).

திருச்சியை அடுத்து மணப்பாறை அருகே லட்சுமிநாயக்கர் என்ற பாளையக்காரர் முதலில் எதிர்க்கிறார். ஆனால் அவரை வீழ்த்திவிட்டு மதுரை நோக்கி மியானாவை கைது செய்ய சென்றது ஆங்கிலப் படை. ஆனால் மியானா தப்பி ஓடி தலைமறைவாகிறார். மியானாவை தேடி ஹரான் தலைமையிலான கான்சாகிப் படை நடத்திய அட்டூழியங்கள் எப்படியான பேரழிவுக்கு வித்திட்டது என்பதை நத்தம் கணவாய் யுத்தம் என்ற பகுதியில் பார்ப்போம். மியானை தேடிப் போன ஹரான், கான்சாகிப் படை கோவில்குடி என்ற கோவிலுக்குள் போய் தேடுதல் நடத்துகிறது. கோவில்குடி கோவில் என்பது மறவர்களின் குலதெய்வக் கோவில். இவர்கள் எந்த அரசுகளுக்கும் கீழ்வராத தன்னரசு நாட்டு கள்ளர்கள் என அழைக்கப்பட்டனர். கோவில்குடி கள்ளர் சமூகத்தின் குலதெய்வ கோவிலை சூறையாடி சிலைகளை கொள்ளையடித்த கையோடு தெற்கு நோக்கி புறப்பட்டது ஆங்கிலப் படை.

அப்போது கட்டாலங்குளத்தில் வீரன் அழகுமுத்துகோன், நெற்கட்டும்சேவலில் பூலித்தேவர், பாஞ்சாலங்குறிச்சியில் பொல்லா பாண்டியக் கட்ட பொம்மு (வீரபாண்டிய கட்டபொம்மனின் தாத்தா) ஆகியோர் பாளையக்காரர்களாக இருந்தனர்.

1755-ம் ஆண்டு மார்ச் 25-ந் தேதி தென் தமிழகத்தின் திருநெல்வேலியில் முகாமிட்டிருந்தது ஹரான் படை. பாஞ்சாலக்குறிச்சி பாளையம் ஹரானுக்கு கப்பம் கட்டியது. ஆனால் கட்டாலங்குளம் வீரன் அழகுமுத்துகோன் கப்பம் கட்ட மறுத்தார். இதனால் ஆங்கிலேய படைகளுடன் யுத்தம் நிகழ்ந்தது.

1755-ம் ஆண்டு பெத்தநாயக்கனூர் கோட்டையில் நடந்த போரில் வீரன் அழகுமுத்துகோனும் அவரது பல நூறு தளபதிகளும் கைது செய்யப்பட்டு பீரங்கி முன்னால் நிறுத்தப்பட்டு சுட்டுக் கொல்லப்பட்டனர். இதுதான் இந்திய மண்ணில் நிகழ்ந்த மிகப் பெரிய முதல் சுதந்திர யுத்தம்.

வீரன் அழகுமுத்துகோனின் தந்தையார் அழகுமுத்து கோன் 1725-ம் ஆண்டு கட்டாலங்குளத்து மன்னராக மகுடம் தரித்தார்.

கி.பி. 1750-ம் ஆண்டு கட்டாலங்குளம் மன்னராக மகுடம் ஏற்றார் மன்னார் வீரன் அழகுமுத்துகோன். தாய் நிலம் காக்க ஆங்கிலேயருடன் யுத்தம் நடத்தி வீரமரணம் அடைந்தார் வீரன் அழகுமுத்துகோன். ( அழகுமுத்துகோன் பிறந்த ஆண்டு- மகுடம் சூட்டியது இதில் சற்று குழப்பங்கள் இருக்கின்றன).

சேர்வைக்காரன் கும்மி பாடலில் வீரன் அழகுமுத்துகோன் குறித்து எழுதப்பட்டுள்ளதாவது:

கட்ட மிகுந்திடம்கட்டாலங்குளம்அழகு முத்து சேருவைகாரன்அவன் கோட்டை பெத்தஊரிலும் தானுமேகொற்றவன் காக்கவேசண்டை செய்தான்வீராதி வீரரும்சூராதிசூரரும்.

வெங்கலகைகளைதானிழந்தார்மன்னாதி மன்னரைமார் காத்து நின்றமுத்து மாணிக்க சேர்வையும்மாய்ந்து விட்டார்பரிமேல் ஏறிரண கள மேவியபச்சைமால் சேர்வையும் மாண்டுவிட்டான்.

இதுதான் வீரன் அழகுமுத்துகோன் வரலாறு!

ஆங்கிலேயர்களுக்கு எதிராக

முதன் முதலாக ஆங்கிலேயர்களை எதிர்த்தும், பாளையக்காரர்கள் ஆங்கிலேயர்களுக்கு கப்பம் கட்டுவதை தடுக்கவும் செய்தார், வீர அழகுமுத்துக்கோன். இதனால் கோபமுற்ற ஆங்கிலேய அரசு பிரிட்டிஷ் ஜெனரல் மருதநாயகம் பிள்ளை (முகம்மது யூசுப் கானை) அனுப்பி வைத்தது. வீர அழகுமுத்துக்கோனுக்கும், மருதநாயகம் பிள்ளைக்கும் (கான் சாஹிப்) பெத்தநாயக்கனூர் கோட்டையில் போர் நடந்தது. வீர அழகுமுத்துவின் வலது கால் சுடப்பட்டது. இருப்பினும் 3 மணி நேரம் போர் தொடர்ந்தது. இறுதியில் வீர அழகுமுத்துக்கோனும் அவருடைய 6 தளபதிகள் மற்றும் 248 போர் வீரர்களும் இரும்பு சங்கிலியால் பிணைக்கப்பட்டு நடுக்காட்டூர் என்னும் இடத்திற்கு கொண்டு செல்லப்பட்டனர். பீரங்கி முன் நிறுத்தப்பட்டு வரி செலுத்துமாறு வற்புறுத்தப்பட்டனர். மன்னிப்பு கேட்டால் உயிர் மிஞ்சும் என்று கேட்டும் வீர அழகுமுத்துக்கோன் மன்னிப்பு கேட்க மறுத்துவிட்டார். பிறகு 248 வீரர்களின் வலது கரங்கள் வெட்டி சாய்க்கப்பட்டன. பீரங்கி முன் நின்ற வீர அழகுமுத்துக்கோனும் அவருடைய 6 தளபதிகளும் மார்பில் சுடப்பட்டு வீர மரணம் அடைந்தனர்.எட்டையாபுரம் சமஸ்தானத்தில் வேலை செய்த சுவாமி தீட்சிதர் என்பவரால் எழுதப்பட்ட வம்சமணி தீபிகை பீரங்கி முன் நின்று சாகும் தருவாயிலும் தன்னைச் சேர்ந்தவர்களை காட்டிக்கொடுக்க மாட்டேன் என்று கூறிய நெஞ்சுரம் மிக்கவர் இவர் என்பதும் குறிப்பிடத்தக்கது. "மாவீரன் அழகுமுத்துக்கோன்", குங்குமம் வார இதழில் வெளியான தமிழ் மன்னின் வீர மைந்தர்கள் என்ற தொடர்கட்டுரைகளில் ஒன்று பெரிய வீரப்ப நாயக்கர் எழுதிக் கொடுத்த செப்புப் பட்டயத்தில் இடம் பெற்றுள்ள கோபால வம்சம், கிருஷ்ண கோத்திரம் என்ற சொற்களைக் கொண்டு இவர் [ஆயர்] குலத்தில் சேர்வைக்காரர் என்ற பட்டம் பெற்றவர் என்பது நிருபிக்கப்பட்டுள்ளது. இன்றும் மன்னர் அழகுமுத்துக்கோன் நேரடி வாரிசுகள் வாழ்ந்து வருகின்றனர்.

அரசு மரியாதை

தூத்துக்குடி மாவட்டம் கட்டாலங்குளத்தில் அமைந்துள்ள வீரன் அழகுமுத்துக்கோன் மணிமண்டபத்தில் ஆண்டுதோறும் ஜீலை 11ஆம் நாள் அரசு சார்பில் மரியாதை செலுத்தும் நிகழ்ச்சி நடைபெறுகிறது.

2012ஆம் ஆண்டு வீரன் அழகுமுத்துக்கோன் குறித்த ஆவணப்படம் ஒன்று வெளியிடப்பட்டது.

2015ஆம் ஆண்டு திசம்பர் 26ஆம் நாளன்று இந்திய அரசின் சார்பில் தபால் தலை ஒன்று வெளியிடப்பட்டது.